Wladimir Balentien

Wladimir Ramon (Coco) Balentien (☆ 2 di yüli 1984 na Willemstad) ta un pelotero profeshonal kurasoleño ku aktualmente ta un agente liber. Desde 2007 pa 2009 Balentien tabata hunga pa Major League Baseball (MLB) den e ekiponan di Seattle Mariners (2007-2009) i Cincinnati Reds (2009). Desde 2011 na Hapon pa Tokyo Yakult Swallows (2011-2019) den e Liga di Hapon Sentral i pa Fukuoka SoftBank Hawks (2020-2021). 

 Karera 
Wladimir Balentien a firma su promé kontrato profeshonal ku Seattle Mariners na 2000. Transactions, baseball-reference.com.. Dia 4 di sèptèmber 2007 el a hunga su promé wega den MLB ku Seattle. Ku 170 wega hungá entre 2007 i 2009 el a marka un karera remarkabel riba e nivel mas haltu di beisbòl merikano. Wladimir Balentien, baseball-reference.com. Di 2003 pa 2010 ela hunga primordialmente den Liga Menor. Hungando desde 2011 na Hapon pa Tokyo Yakult Swallows el a kiebra, dentro di un temporada na aña 2013, e rekord di homeruns establesé pa Sadaharu Oh na 1964, i a fiha e rekord aktual di 60 homeruns. Wladimir Balentien breaks Japan's single-season HR record, Associated Press, 15 di sèptèmber 2013.

Durante Weganan Olímpiko di Zomer 2004 na Atenas, Gresia, Balentien a forma parti di e ekipo hulandes, ku a logra posishoná number 6 den e torneo di beisbòl. Ela hunga tambe pa Hulanda den World Baseball Classic 2013.

Na 2022 Balentien a anunsiá di pone un fin na su karera komo pelotero despues di e weganan di World Baseball Classic na mart 2023. 

 Link eksterno 
 Retrosheet
 NPB.jp
 4 Wladimir Balentien PLAYERS2021 - wèpsait ofisial Fukuoka SoftBank Hawks 
 Pura Pelota (Venezuelan Winter League)
 Wladimir Balentien riba Twitter
 Coco Balentien riba Instagram

Category:Hende
Category:Beisbolista
Category:Kòrsou
Category:Atleta Olimpico